Tokió - látnivalók, nevezetességek
► Japán › Tokió	› Látnivalók	| Tudnivalók | Hotelek
1. Császári palota
A palota Tokió szíve és lelke, a császári család lakhelye, az eredeti erődítményt a Tokugawa sógunátus építette. A jelenlegi kastély 1888-ban készült el, ma is a japán császár otthona. A palotát hatalmas zöld park és kert veszi körül, ez a Higashi Gyoen, amely nyilvános, bárki sétálhat az ösvényein, sőt mezítláb a pompás pázsiton is - de vigyázat, ez olyan selymes élmény, amely már elsőre is függőséget okozhat... :-)
Minden év január 2-án és decemberén 23-án a látogatók beléphetnek a palotába, megnézhetik a császári család néhány szobáját.
A kert tavasszal, a cseresznye virágzásakor különösen gyönyörű.
► Közlekedés: metró, Tokió állomás. Belépődíj: ingyenes. Nyitva: 09:00-16:00 között, zárva hétfőn és pénteken.
2. Edo-Tokio Múzeum
A város történelmi, művészeti, kulturális és építészeti hagyományait mutatja be – elképesztően lebilincselő vizuális teljességgel. Edo volt Tokió eredeti neve alapításakor, 1590-ben, amikor Tokugawa Iejaszu, az első sógun megalapította.
► Cím: 1-4-1 Yokoami, Sumida-ku. Közlekedés: metróval a Ryogoku-ig az Oedo vonalon. Hétfőn zárva. Belépődíj: 600 ¥. Honlap és fotó: www.edo-tokyo-museum.or.jp
Tokió világhírű elektronikus bazár- és üzletsora. Amit itt üzletben nem találsz, az nincs is. De találsz olyat is, amiről el sem tudtad képzelni, hogy van. A személyzet szakértően segít, a bemutatótermekben az elektronikus világ legújabb csodáit láthatod, és ki is próbálhatod. A vámmentes üzletekben kedvező a vásárlás.
⇒​ Itt foglalhatsz Tokióban szállást
A feketepiac helyén épült ún. elektromos negyed irdatlan forgalmat bonyolít le. A turisták számára a Laox áruházak adnak adókedvezményt, és itt a külföldi rendszerű berendezéseknek is nagy választéka található. Figyelem! Az eredeti Japán elektromos áruk rendszerint nem működnek Európában. Se a külföldi áruk itt.
► Közlekedés: metróval az Akihabara állomásig. Nyitva: 10:00-19:00, naponta. Honlap: www.akiba.or.jp
4. Senso-ji Templom
Tokió legrégebbi és legjelentősebb buddhista temploma. Mellette egy shinto szentély, az Asakusa kegyhely található. A legenda szerint két halász egy istennőt ábrázoló aranyozott szobrot talált a Sumida folyón 628-ban, a falu vezetője elismerte a szobor szentségét, és a saját házában szentélyt állított, hogy mindenki imádhassa Kannon istennőt. A templom 645-ben épült.
A templomhoz a Kaminarimon kapun át lehet eljutni, a buddhista kapu közepén hatalmas élénkvörös és feketére festett papírlámpa – a viharok elűzése a feladata. A templom környéke a turista forgalomra épül, legalább száz kis bolt kínálja portékáit. A közeli Demboin kertben megszabadulhatsz a tömegtől.
► Cím: 2-3-1 Asakusa Taito-ku, Shitamachi ,Tokió. Közlekedés: metró, hogy Asakusa állomásra. Nyitva: 06:00-17:00 között naponta. Belépődíj: ingyenes, de 100 yen ajánlott. Honlap: www.asakusajinja.jp
5. Tokió Torony
Az Eiffel-torony mintájára készült színes japán stílusban, rendeltetése szerint tv antenna. 332 méteres magasságával a legmagasabb építmény Japánban. A torony üzleteknek, éttermeknek, viasz-múzeumnak, Guinness rekord múzeumnak, akváriumnak és egy csak nevében félelmetes holografikus-misztérium múzeumnak ad otthont.
A legfelső emeletre – ja, és mindenünnen pazar a kilátás a városra – egy interaktív, optikai manipulációkra építő művészeti galéria csábítja a látogatókat.
► Cím: 4-2-8 Shiba-Koen, Minato-ku. Nyitva: 09:00-22:00 között, naponta. Belépődíj: 820 ¥ felnőttek; 460 ¥ gyerekek. Honlap: www.tokyotower.co.jp/english/
6. Meidzsi sinto szentély
Meidzsi (Meiji) császár - aki 200 éves elzártságból vezette ki az országot és nyitotta meg a kapukat a nyugati kultúra felé - 1912. évi halála után szentélyt kapott. A háborúban bomba rombolta le, de újra építették. A hívők kis fatáblácskákra írhatják fel a kívánságaikat, amiket aztán a szentély udvarán levő fa törzsére akasztanak.
Parkjában most sűrű erdő egy híres iriszkerttel. A parkban álló templomegyüttes hagyományos esküvői szertartások színhelye.
► Cim: 1-1 Yoyogi-Kamizono-cho, Shibuya-ku. Honlap: www.meijijingu.or.jp/english/
A Meidzsi templom melletti park mentén húzódik a város divatcentruma. Elegáns kirakatok, széles járdák, hömpölygő tömeg, extravagáns öltözetű fiatalok...
Itt van az Orientál Bazár, ahol az 1 dollárostól az 1000 dollárosig mindenféle japános ajándék kapható.
8. Cukidzsi halpiac
Hajnalban a legizgalmasabb, de látnivaló akad még a reggeli órákban is. A halpiac napkeltekor nyit és délelőtt tíz órakor már be is zár. Úgy öltözz, hogy előfordulhat, a szűk járatokban bepiszkolódhatsz. Vízálló cipőt húzz! A belső piac a hangzavar és a tülekedés színtere, vevők és árusok vívják csatájukat egy talpalatnyi helyért. A piacon összesen 400 féle ehető tengeri élőlényt kínálnak eladásra. Napi 30 millió dollár értékű áru talál gazdára.
A piac peremén sok kis büfé és kávézó várja a halárusokat és a turistákat. A falatnyi rizsgombócra helyezett nyers halszeletek futószalagon járnak körbe körbe a pulton ülő vendégek előtt, s ki-ki a leginkább fogára valót veheti le. A főtt-sült ételek, így a sabu-sabu, szukijaki és tempura minden külföldinek egyből a kedvence lesz.
► Honlap: www.tsukiji-market.or.jp/tukiji_e.htm
9. Sindzsuku
A kilenc, itt áthaladó vasútvonal naponta 2 millió embert szállít erre az állomásra. A reggeli és késő délutáni csúcsidőben hömpölygő sötét öltönyös, nyakkendős tömeget a Japán csúcsforgalomról készült filmekből jól ismert nélkülözhetetlen fehér kesztyűs "tömőemberek" paszírozzák a kocsikba. Nélkülük aligha lehetne tartani a másodpercre pontos japán vasutak menetrendjét.
Jelenleg több mint két tucat felhőkarcoló mered Sindzsuku szimbólumaként az égnek. Az ország második, Tokió legmagasabb, 243 méter magas épülete a Városháza. Mindkét tornyában kilátó van, a 45. emeletre egy perc alatt visz fel a lift. A kilátás, főleg a téli száraz, szeles időszakban páratlan élményt jelent. Az öböl vizét szelő hajóktól a fák között rejtélyesen megbújó Császári Palotán át a 200 km távolságban égnek nyúló Fuji hegyig minden látható.
10. Ginza és a Kabuki színház
► Még több információ: www.kabuki-bito.jp/eng/contents/theatre/kabukiza.html
11. Kabukicso
► Még több információ: japan-guide.com
(Fotó: shutterstock.comflickr/James Willamor, Antonio Tajuelo, James Justin)
Tokió Reviewed by fuggetlenutazo.com on 2018.09.10. . Rating: 5 out of 5
https://fuggetlenutazo.com/files/01 vilagvaros/azsia/japan/tokiokiralyipalotaF.col.jpg 2018 2014-12-28 2014-12-28 hu true Független utazó 8-